Gyakori félelem, hogy a lakberendezővel, terveztetett otthon személytelen „katalóguslakás” vagy a tervező kreatív önmegvalósító elképzeléseinek terepe lesz. Igen, ez is egy lehetséges lakberendezési irányzat, de nem feltétlenül az egyetlen! Az enteriőrtervezésben, mint más kreatív iparágban, van olyan terület, ahol művészi koncepció, kreatív elképzelés vagy aktuális trendvonal szerint alakítunk ki egy teret. Ugyanakkor léteznek azok az otthonok, amelyeket a benne élő személyek igényeinek maximális figyelembevételével tervezünk és rendezünk be, ahol minden négyzetcentiméter a lakók életmódjáról, kedvenc színeikről, a számukra kényelmes és otthonos hangulatról szól.
Egy személyes otthon kialakításánál a te igényeidre és lehetőségeidre figyelünk, a te álmodat helyezzük előtérbe. A tervezési folyamat során olyan megoldásokat javaslunk és tervezünk, amelyek beilleszthetőek az életmódodba, megmutatjuk milyen lehetőségek vannak, amik jól működhetnek számodra, milyen előre mutató megoldásokon érdemes elgondolkodni.
A személyes otthon másik legfontosabb feltétele, hogy gondold át az életmódodból (és akikkel együtt élsz, családtagok életmódjából) fakadó napi rutint, az igényeidet, az álmaidat, hogyan szeretnél élni, mik a lehetőségeidet, mi az, amit reálisnak tartasz megvalósítani időben, pénzben, befektetett energiában. Ezek képezik az alapot ahhoz, hogy funkcionálisan jól működő, stílusos otthonod legyen, ami a te életmódodat tükrözi.